2000D0002 — SL — 17.02.2000 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov, ter o razveljavitvi Odločbe 1999/301/ES

spremenjena z:

▼B

ODLOČBA KOMISIJE

z dne 17. decembra 1999

o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz goveda, prašičev, kopitarjev, ovc in koz, svežega mesa in mesnih izdelkov, ter o razveljavitvi Odločbe 1999/301/ES

(noticifirano pod dokumentno številko K(1999) 4844)

(Besedilo velja za EGP)

(2000/2/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 72/462/EGS z dne 12. decembra 1972 o problemih glede zdravstvenih in veterinarskih pregledov ob uvozu govedi, prašičev, ovc in koz ter svežega mesa in mesnih izdelkov iz tretjih držav ( 1 ), kakor je bila nazadnje spremenjena z Direktivo 97/79/ES ( 2 ), in zlasti člena 3(1) Direktive,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje določenih snovi in njihovih ostankov v živih živalih in živalskih proizvodih in o razveljavitvi Direktiv 85/358/EGS in 86/469/EGS in Odločb 89/187/EGS in 91/664/EGS ( 3 ), in zlasti člena 29 Direktive,

(1) Države članice lahko uvozijo sveže meso, vključno z drobovino, samo iz tretjih držav ali delov tretjih držav iz seznama, ki ga je določil Svet na predlog Komisije.

(2) Seznam teh tretjih držav ali njihovih delov je v Odločbi Sveta 79/542/EGS ( 4 ), kakor je bila nazadnje spremenjena z Odločbo Komisije 1999/301/ES ( 5 ).

(3) Vključitev ali ohranitev tretje države na seznamih tretjih držav, določenih v zakonodaji Skupnosti, iz katerih se državam članicam odobri uvoz izdelkov živalskega izvora po Direktivi Sveta 96/23/ES je odvisna od tega, ali tretja država predloži načrt, v katerem natančno določi zagotovila, ki jih ponuja, glede spremljanja in nadzorovanja skupin ostankov ali snovi iz Priloge I k navedeni direktivi; ta načrt je treba dopolnjevati na zahtevo Komisije, zlasti kadar je to potrebno zaradi kontrol iz člena 29(3) zgoraj navedene direktive.

(4) Če zahteve iz zgornjega odstavka niso izpolnjene, se lahko vključitev tretje države na sezname tretjih držav, določenih v zakonodaji Skupnosti, začasno prekliče v skladu s postopkom iz člena 33 Direktive Sveta 96/23/ES.

(5) Izvajanje načrtov spremljanja in nadzorovanja ostankov škodljivih snovi in naknadno spremljanje, da se dokaže uporaba nedovoljenih snovi ali ostankov, katerih raven presega največjo dovoljeno količino v Skupnosti, je nujno za zagotavljanje javnega zdravja.

(6) Združene države Amerike so se strinjale, da sprejmejo sanacijske ukrepe za odpravo pomanjkljivosti, ugotovljenih pri načrtovanju in izvajanju programa za spremljanje ostankov škodljivih snovi; o teh ukrepih je bila obveščena Komisija.

(7) Zaradi ukrepov, ki so jih sporočile Združene države Amerike, je Komisija med misijo preverila ustreznost in učinkovitost teh ukrepov.

(8) Med misijo preverjanja je Komisija odkrila resne probleme pri izvajanju in uveljavljanju programa za spremljanje in nadzorovanje ostankov škodljivih snovi, ki ga imajo Združene države Amerike, ter pokazala, da program ne nudi zagotovil glede varovanja javnega zdravja pred tveganji ostankov škodljivih snovi, kot to zahteva Evropska skupnost; ker se Združene države Amerike strinjajo, da sprejmejo nadaljnje ukrepe za hitro odpravo pomanjkljivosti.

(9) V okoliščinah, kot so bile zgoraj opisane, ustrezna zakonodaja Skupnosti in mednarodni sporazumi, veljavni v tem primeru, omogočajo Evropski skupnosti, da začasno ustavi uvoz iz Združenih držav Amerike; ker je Združenim državam Amerike treba zagotoviti omejeno obdobje, da sprejmejo potrebne ukrepe in nujne dejavnosti, da bi objektivno pokazale, da spoštujejo raven sanitarnega varstva Evropske skupnosti.

(10) Združene države Amerike se torej s 15. februarjem 2000 začasno umakne s seznama tretjih držav, iz katerih je državam članicam odobreno uvažati meso za prehrano ljudi; ker je začasna prekinitev uvoza v danem primeru edina vrsta ukrepa, ki ga Evropska skupnost lahko razumno uporabi.

(11) Ukrepi, predvideni v tej odločbi, se pregledajo z vidika zagotovil Združenih držav Amerike o učinkovitem izvajanju ukrepov za spremljanje ostankov škodljivih snovi.

(12) Z vidika te odločbe je treba razveljaviti Odločbo Komisije 1999/301/ES o spremembi Odločbe 87/257/EGS o seznamu obratov v Združenih državah Amerike, odobrenih za uvažanje svežega mesa v Skupnost, in o spremembi Odločbe Sveta 79/542/EGS o seznamu tretjih držav, iz katerih države članice odobrijo uvoz goveda, prašičev, svežega mesa in mesnih izdelkov, kakor je bila spremenjena z Odločbo Komisije 1999/417/ES ( 6 ).

(13) Ukrepi, predvideni s to odločbo, so skladni z mnenjem Stalnega veterinarskega odbora –

ob upoštevanju naslednjega:

SPREJELA NASLEDNJO ODLOČBO: